Carla van der Spuy – Kuier by Omaruru Kunstefees saam met Die Namib Skryf – Die Namib Skryf – sonder grense
Carla van der Spuy – Kuier by Omaruru Kunstefees saam met Die Namib Skryf
31 Augustus 2019 – Carla stel haar splinternuwe boek vry by Omaruru Kunstefees en gesels met Die Namib Skryf oor hoe om woorde te vleg.
Gesprekleier is Marco van der Berg – Marco het ‘n 4 jaar graad in Bedryfkommunikasiekunde en spesialiseer in film, joernalistiek, skakelwese en bemarking. Hy is tans werksaam by die ATKV as Streekbestuurder en is betrokke by skryfskole, toneelwerkswinkels, teatertegnologie en sangwerkswinkels.
Carla vertel oor haarself:
Ek het BA Beeldende Kunste geswot maar is al 44 jaar lank ‘n joernalis waarvan ek die afgelope 23 jaar ‘n vryskutjoernalis is. Ek het vir talle koerante soos Beeld en tydskrifte soos Vrouekeur en Rooi Rose vryskutwerk gedoen. Ek het sewe boeke geskryf.
Ek het ook begin om voornemende skrywers op te lei en is gevra om vanaf Augustus vanjaar as aanbieder by die ATKV se skryfskole betrokke te raak.
Ek het twee keer die toekenning vir die “Best Real Life” storie by die Caxton Magazine Excellence Awards en ses ander merietetoekennings vir onder meer Skrywer van die Jaar en vir stories oor gesondheid ontvang. My boek Bloed op haar hande is aangewys as een van Books Live se “Jaw dropping (nie breaking nie!) crime books of 2015.”
Wat skryfwerk betref skryf ek baie aktuele stories oor enige onderwerp veral gesondheid, mensestories en nie-fiksie misdaad. Ek gee graag ‘n stem aan mense wie se stories ons normaalweg nie hoor nie, soos geweldsmisdadigers en slagoffers van misdaad, sowel as die geweldsmisdadigers self soos vroue wat moord gepleeg het en oor hoekom dinge so verskriklik skeef in hul lewens geloop het.
My eerste boek was Platsakwenke en daarna het ek Mens of Monster- die psige van ‘n misdadiger vir LAPA-uitgewers geskryf. Dit het binne twee maande ‘n tweede Afrikaanse druk beleef.
Daarvoor het ek met geweldsmisdadigers (meestal moordenaars) in tronke gaan gesels om uit te vind hoe hulle koppe werk. Ek het ook nou saam met sielkundiges en kriminoloë en ander kenners gewerk.
Ek het daarna Plaasmoorde- slagoffers vertel self vir Prof Maritha Snyman van Wordworx Uitgewers in opdrag van Bargain Books geskryf wat ook in Engels vertaal is. My volgende boek was Bloed op haar hande – vroue agter tralies wat ook deur Lapa uitgegee is.
Daarna het Misken mishandel misbruik – Joey Haarhoff was my ma (MMM) gevolg wat ‘n vierde druk beleef het. Dit was bykans 3 maande lank op die Nielsenlys van top-100 niefiksie boeke. Sielsiek het in 2017 verskyn. Al my misdaadboeke is in Engels vertaal.
Liefde agter tralies het pas geland.
Ek woon op Hartbeespoort en is ‘n deeltydse water aerobiese instrukteur by die plaaslike gim.
Ek het aan die volgende TV-programme deelgeneem:
* Pasella met Platsakwenke
* Op Rian sowel as Kwêla (twee keer) op kykNET met Mens of Monster en Liefde agter tralies wat eerskomende Sondag op 14 Julie 2019 uitgesaai gaan word. Hannes van Wyk het ‘n onderhoud met my gevoer.
* Op Ontbytsake met Dawie Roodt – as krimiskrywer en joernalis. (twee keer.)
* Op Fiesta na ‘n boekbekendstelling by die tronk op Tulbagh tydens hul Lentefees
* Op Flits oor Plaasmoorde.
* OP ETV met Bloed op haar hande.
*Prontuit (Bloed op haar hande) met krimiskrywer Martin Steyn
*Special Assignment (MMM).
* In die bed met Bibi oor my boeke.
* My water aerobiese klas was vir “vier minute van roem” in die program ‘n Huppel in die stap op kykNET – die program vir senior burgers.(nogal.)
*Daar was ook onlangs ‘n skrywerprofiel oor my op Die Groot Ontbyt.
* In Julie vanjaar met Liefde agter tralies op Kwêla.
Ek het ook by die Woordfees, die Boekejol, Prince Albert Leesfees, die KKNK, Aardklop en die Vryfees oor my boeke gesels en ook onderhoude met ander skrywers gevoer.
My dogter Tanya is ‘n skrywer, joernalis en skakelbeampte en my seun Louwtjie, is ‘n prokureur.
Gepubliseer op 7th Augustus 2019 7th Augustus 2019 Skrywer MeraaiKategorieë Groete en Goeters
5 kommentare op “Carla van der Spuy – Kuier by Omaruru Kunstefees saam met Die Namib Skryf”
8th September 2019 om 11:37 nm
I truly appreciate individuals like you! Take care!! [Link deleted]
t shirt printing dubai sê:
7th September 2019 om 12:59 nm
keep up the superb job. [Link deleted]
polo t shirt in dubai sê:
2nd September 2019 om 11:36 nm
check out new information on your website. [Link deleted]
polo t shirt sê:
2nd September 2019 om 11:37 vm
look forward to new posts. [Link deleted]
7th Januarie 2020 om 7:48 nm
Unfortunately not on twitter, but we appreciate any followers here. Thank you.
Vorige Vorige artikel: Omaruru Kunstefees!
Volgende Volgende artikel: Omaruru Kunstefees!